paragraph_text: Autori jugoslavenskih odlikovanja i medalja bili su Antun Augustinčić i Đorđe Andrejević Kun. Autor Ordena narodnog heroja koji se proizvodio u SFRJ bio je Frano Meneghello Dinčić. Navedena odlikovanja su uživala zaštitu temeljem članka 6. Pariške konvencije za zaštitu industrijskoga vlasništva iz 1883. godine, kod svih država potpisnica Povelja navedene konvencije. Većina ih dolazi s umanjenicom. Od 11. srpnja 1967. nalaze se pod zaštitom Svjetske organizacije za intelektualno vlasništvo, a pri toj organizaciji su bila klasificirana kao "službeni znakovi koji daju jamstvo i pravo nadzora u ime države".